CELEX: 32001R1318
Language: ro
Date: 2001-06-29 00:00:00
Title: Regulamentul (CE) nr. 1318/2001 al Comisiei din 29 iunie 2001 de adoptare a planului și de stabilire a ajutorului pentru aprovizionarea Insulelor Canare cu produse din sectorul ouălor și al cărnii de pasăre în temeiul reglementărilor prevăzute în articolele 2, 3 și 4 din Regulamentul (CEE) nr. 1601/92 al Consiliului

03/Volumul 38
            
            
               RO
            
            
               Jurnalul Ofícial al Uniunii Europene
            
            
               101
            
         32001R1318
   
               L 177/41
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1318/2001 AL COMISIEI
   
   din 29 iunie 2001
   de adoptare a planului și de stabilire a ajutorului pentru aprovizionarea Insulelor Canare cu produse din sectorul ouălor și al cărnii de pasăre în temeiul reglementărilor prevăzute în articolele 2, 3 și 4 din Regulamentul (CEE) nr. 1601/92 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 1601/92 al Consiliului din 15 iunie 1992 privind măsurile specifice pentru Insulele Canare cu privire la anumite produse agricole (1), modificat ultima dată de Regulamentul (CE) nr. 2826/2000 (2), în special articolul 3 alineatul (4) și articolul 4 alineatul (4),
   întrucât:
   
               (1)
            
            
               În conformitate cu articolele 2, 3 și 4 din Regulamentul (CEE) nr. 1601/92, trebuie să se stabilească pentru sectorul ouălor și al cărnii de pasăre și pentru anul de comercializare 2001/2002, pe de o parte, cantitățile de carne și ouă din planul de aprovizionare care beneficiază de o scutire de la taxa la importul din țările terțe sau de ajutoare pentru livrările provenite din restul Comunității, iar pe de altă parte, cantitățile de material de reproducere provenite din Comunitate care beneficiază de ajutor în vederea dezvoltării potențialului de producție în arhipelagul Insulelor Canare.
            
         
               (2)
            
            
               Trebuie stabilită valoarea ajutoarelor menționate mai sus pentru livrările în arhipelag, pe de o parte, de ouă și carne de pasăre și, pe de altă parte, de material de reproducere provenit din restul Comunității. Aceste ajutoare trebuie să fie stabilite luându-se în considerare, în special, costurile de aprovizionare de pe piața mondială, condițiile care rezultă din situarea geografică a arhipelagului și baza prețurilor actuale la exportul către țări terțe a animalelor sau a produselor respective.
            
         
               (3)
            
            
               Normele comune de punere în aplicare a regimului de aprovizionare a Insulelor Canare cu anumite produse agricole au fost stabilite în Regulamentul (CEE) nr. 2790/94 al Comisiei (3), modificat ultima dată de Regulamentul (CE) nr. 1620/1999 (4).
            
         
               (4)
            
            
               Până la intrarea în vigoare a reformei reglementărilor specifice de aprovizionare și pentru a se evita orice întrerupere în aplicarea programului specific de aprovizionare în vigoare, planul de aprovizionare se stabilește pentru perioada 1 iulie - 31 decembrie 2001.
            
         
               (5)
            
            
               În conformitate cu Regulamentul (CEE) nr. 1601/92, programul de aprovizionare se aplică de la 1 iulie; întrucât dispozițiile prezentului regulament trebuie să intre în vigoare imediat.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului de gestiune a cărnii de pasăre și a ouălor,
            
         ADOPTĂ PREZENTUL REGULAMENT:
   Articolul 1
   În conformitate cu articolul 2 din Regulamentul (CEE) nr. 1601/92, cantitățile din planul de aprovizionare cu produse din sectorul ouălor și al cărnii de pasăre care beneficiază de o scutire de la taxele de import sau care beneficiază de ajutor comunitar pentru produsele provenite din restul Comunității sunt cele stabilite în anexa I la prezentul regulament.
   Articolul 2
   (1)   În conformitate cu articolul 3 alineatul (2) din Regulamentul (CEE) nr. 1601/92, ajutorul pentru produsele incluse în planul de aprovizionare și care provin de pe piața comunitară este cea stabilită în anexa II la prezentul regulament.
   (2)   Produsele care beneficiază de ajutoare se menționează în conformitate cu dispozițiile din Regulamentul (CEE) nr. 3846/87 al Comisiei (5), în special sectoarele 8 și 9 din anexa la regulamentul în cauză.
   Articolul 3
   Ajutorul prevăzut în articolul 4 alineatul (1) din Regulamentul (CEE) nr. 1601/92 pentru aprovizionarea Insulelor Canare cu materialul de reproducere pentru păsări domestice provenit din Comunitate, precum și numărul de pui și de ouă pentru incubație care beneficiază de acesta sunt cele stabilite în anexa III la prezentul regulament.
   Articolul 4
   Prezentul regulament intră în vigoare la 1 iulie 2001.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iunie 2001.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 173, 27.6.1992, p. 13.
   
      (2)  JO L 328, 23.12.2000, p. 2.
   
      (3)  JO L 296, 17.11.1994, p. 23.
   
      (4)  JO L 192, 24.7.1999, p. 19.
   
      (5)  JO L 366, 24.12.1987, p. 1.
   ANEXA I
   Planul de aprovizionare pentru Insulele Canare privind produsele din sectorul cărnii de pasăre și al ouălor pentru perioada 1 iulie 2001 - 31 decembrie 2001
   
               (tone)
            
         
               Cod NC
            
            
               Descrierea produselor
            
            
               Cantitate (1)
               
            
         
               ex 0207
            
            
               Carne și măruntaie comestibile congelate din carne de pasăre de la poziția nr. 0105, cu excepția produselor de la subpoziția 0207 23.
            
            
               18 600 (2)
               
            
         
               ex 0408
            
            
               Ouă de pasăre, fără coajă și gălbenușuri uscate de ouă uscate, cu sau fără zahăr adăugat ori alt îndulcitor, pentru consum uman
            
            
               100
            
         
      (1)  Greutatea produsului.
   
      (2)  Din care 200 t pentru procesare și/sau ambalare.
   ANEXA II
   Valorile ajutoarelor acordate pentru produsele de pe piața comunitară
   
               (EUR/100 kg)
            
         
               Codul produsului
            
            
               Valoarea ajutorului
            
         
               020712109900
            
            
               20
            
         
               020712909190
            
            
               20
            
         
               020712909990
            
            
               20
            
         
               020714209900
            
            
               5
            
         
               020714609900
            
            
               5
            
         
               020714709190
            
            
               5
            
         
               020714709290
            
            
               5
            
         
               040811809100
            
            
               30
            
         
               040891809100
            
            
               33
            
         
               
                  Notă: Codurile produselor și notele de subsol sunt prevăzute în Regulamentul (CEE) nr. 3846/87.
            
         ANEXA III
   Aprovizionarea Insulelor Canare cu material de reproducere provenit din Comunitate pentru perioada 1 iulie - 31 decembrie 2001 - pui și ouă de incubație
   
               (EUR/100 unități)
            
         
               Cod NC
            
            
               Descrierea produselor
            
            
               Număr
            
            
               Ajutor
            
         
               ex 0105 11
            
            
               Pui din prima sau a doua generație (1)
               
            
            
               50 000
            
            
               1,0
            
         
               ex 0407 00 19
            
            
               Ouă de incubație pentru producerea de pui din prima sau a doua generație
            
            
               50 000
            
            
               1,0
            
         
      (1)  În conformitate cu definiția de la articolul 1 din Regulamentul (CEE) nr. 2782/75 al Consiliului (JO L 282, 1.11.1975, p. 100).